
Narvas Energia tn 4b hoones asuvate
ruumide tasuta kasutusse andmine
(Mittetulundusühing KLUBI STEPIHUNT)


1. ASJAOLUD JA MENETLUSE KÄIK

Narva Linnavalitsuse Linnamajandusameti bilansis on kinnisvara asukohaga Energia tn 4b, Narva (katastritunnus 51101:006:0058, ühiskondlike ehitiste maa 100%), üldpindalaga 3 924 m².

Kinnistul asub kahekorruseline hoone üldpindalaga 708,1 m². 
Hoone on rahuldavas seisukorras.

Narva Linnavalitsuse Linnamajandusametile laekus Mittetulundusühingult KLUBI STEPIHUNT, registrikood 80368808, (edaspidi ka klubi) taotlus, milles palutakse klubi tegevuse laiendamiseks anda Narvas Energia tn 4b hoones lisaks olemasolevatele tasuta kasutada ruume nr 15, 21 ja 22, üldpindalaga 33,9 m2.

Arvestuslik üüritasu 		27,96 euro/kuu
Hooldustasu			11,52 euro/kuu

Praegu kasutab klubi samas hoones ruume nr 9-14, üldpindalaga 100,4 m² Narva Linnavalitsuse 28.11.2018 korralduse nr 1032-k alusel. Klubi tasub regulaarselt makse kommunaalteenuste ja hoolduse eest. Võlgnevust ei ole. 

Klubi tegevuse põhisuunad on noorteturism, matkad, töötoad ja koolitus. Hõlmatud on peaaegu kõik aktiivse turismi liigid: suusa-, vee-, jalgsi-, mägiturism. Klubi tegevusaastate jooksul on olnud üle 60 kaugema matka, üle 100 kohaliku matka ja laagri. Korraldatud on ka avalikke rahvaüritusi: veefestival, Narva haug, turismipäev. Pidevalt osaleb klubi tegevuses ligikaudu 30 inimest, eelkõige alaealised (noorukid) ja kuni 26-aastased noored.

Kõnesolevad ruumid on tühjad ja vajavad hooldusremonti. Klubi on nõus remontima ruumid omal jõul ja kulul.

[bookmark: _GoBack]Mittetulundusühingu KLUBI STEPIHUNT taotlust arutati Narva Linnavalitsuse linnavarakomisjoni koosolekul 25.04.2022 (protokoll nr 3.1-6/6-2022) ning otsustati:
[bookmark: _Hlk101860100]13.1. Soovitada Narva Linnavalitsuse Linnamajandusametile anda Mittetulundusühingule KLUBI STEPIHUNT, registrikood 80368808, määramatuks ajaks tasuta kasutusse Narvas Energia tn 4b hoones lisaks olemasolevatele ruumid nr 15, 21 ja 22, üldpindalaga 33,9 m², klubi tegevuse laiendamiseks.
13.2. Narva Linnavalitsuse Linnamajandusametile esitada punktis 13.1. nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD ALUSED

Narva Linnavolikogu 17.03.2005. a määruse nr 14 “Linnavara kasutusse andmise kord” § 7 lg ja § 7 lg 2 p 3 ning § 46, § 46 lg 4 sätestatu alusel võib linnavara mittetulundusühingutele anda tähtajaga kuni 5 aastat või tähtajatult tasuta kasutusse või “Üüritasu arvestuse metoodilisele juhendiga” ette nähtust madalama tasu eest tähtajaga kuni 5 aastat või tähtajatult ja avaliku enampakkumiseta või eelläbirääkimisteta pakkumiseta linnavalitsuse korraldusega.

3.  OTSUS

3.1.	Anda Mittetulundusühingule KLUBI STEPIHUNT tähtajatult tasuta kasutusse Narvas Energia tn 4b hoones asuvad ruumid nr 15, 21 ja 22, üldpindalaga 33,9 m², klubi tegevuse laiendamiseks.

3.2.	Narva Linnavalitsuse Linnamajandusametil sõlmida Mittetulundusühinguga KLUBI STEPIHUNT punktis 3.1 nimetatud linnavara kasutamise leping.
 
4. RAKENDUSSÄTTED

4.1.	Korraldus jõustub seadusega sätestatud korras.

4.2.	Narva Linnavalitsuse Linnamajandusametil teha korraldus teatavaks Mittetulundusühingule KLUBI STEPIHUNT.

4.3.	Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

